181 



forholdsvis lidt Traad. Den bestod af en Mængde Fjer, nogle 

 Plantedele og Hestehaar, lidt Mos og et enkelt Stykke Tvist. 



Den graa Fluesnappers Sang har jeg ikke omtalt, thi jeg 

 har ingensinde hørt den synge her; den er den tavseste blandt 



Fig. SI. Tre Reder af Graa lluesnapper ; der ses i Rederne indvævede Trievler, Tvist og Seglgarns- 

 stykker. 



alle vore Fugle. Naar den sidder i sin Yndlingsstilling paa en 

 Pind eller Stolpe, slaar den med Vingerne og udstøder en lille 

 Lyd som et Suk, men ellers giver den ingensomhelst Lyd fra 

 sig, en mærkelig Modsætning til dens saa ivrigt syngende Slægt- 

 ning, den brogede Fluesnapper. 



GRAASPURV (Passer doniesticus). Overalt her i Egnen er 

 Graaspurven meget almindelig, til en vis Grad en Plage. Her 

 paa Sanatoriet har der været en Del, og de har ikke været gode 

 at faa Bugt med, skønt deres Reder er nedrevne og de selv 

 efterstræbte. Jeg har i Aarenes Løb med en lille Salonriffel 

 skudt adskillige Hundrede; men under Krigen var det ikke mu- 

 ligt at faa Ammunition mere, saa Spurvene er nu blevne saa 

 frække, navnlig i Køkkenet, at der alvorligt klages over dem, 

 og jeg ogsaa nok selv er klar over, at der maa gøres noget 

 imod dem. Her som overalt i Landet er Spurvene Standfugle 

 men gør hver Eftersommer en lille Tur ud paa Markerne ; naar 

 det sidste Kuld — vel oftest det tredie — er udfløjet, og Kornet 

 er modent, trækker Spurvene herud, og i August — September er 



